xenofobie | die Moukissie
Agter die skerms …
letters – my little black children running wild in the world …
Archive for the tag “xenofobie”
2008-05-31 ‘n Gedagte Onkruid
Onkruid, ‘n beautiful disease.
31 Mei … Republiekdag
Ek is nie heeltemal seker waar ek die eerste keer van ŉ Kiembewustheid gehoor het nie, tog het ek in ŉ oomblik besef dat ek eintlik weet wat dit is en kon ek mense identifiseer wat dit het. Ek dink dit is by sommige mense ŉ siekte, onbewustelik.
Ek was nog ŉ student en dors die spesifieke dag toe ek ŉ halwe blikkie koeldrank gewaar. Voor ek maniere kon uithaal wat ek nie by die huis geleer het nie spring daar ŉ vriend uit agter ŉ bos en stop my. (Eintlik was ons besig om skoon te maak na ŉ funksie en het ons geloop en gesels.) Heh? “Maat, jy kan dit nie drink nie!” “Jy kan dalk net Hepatitis A of B optel!” Ek het seker op skool laas ŉ ”A” opgetel … Wat? Hepatitis? Ek dog mens kry dit soos vigs …
Nodeloos om te sê het ek maar dors gebly.
Soos die tyd verloop sien mens maar dingetjies raak en hoor goeters van geld wat vuil is en handvatsels van deure en natuurlik roltrappe se reëlings. Kieme is orals! Ek dink aan die laitie wat onder aan die trappe stip vir die reëling gestaan en kyk het. Iemand vra hom toe wat hy aanvang, waarop hy antwoord: “Ek wag vir my kougom om weer terug te kom …”.
Roché het my hande van die roltrapreëlings af gekry. Ek sou nie meer of minder kon omgee tot sy my eendag vertel het van al die mense met vuil hande wat aan die ding vat. Sies! Dit het my laat dink aan die heel eerste ding waaraan ŉ man vat na hy ŉ draai geloop het in ŉ publieke badkamer … Jip! Die KRAAN!
Kyk, jy kan die duiwel en sy kieme agter elke handvatsel gaan soek … Of permanent met Detol rondloop. Ek het maar besluit dat my immuunstelsel sterker as my vrese moet wees.
Toe gebeur dit natuurlik dat daar by die een maatskappy waar ek soms werk iets van ŉ sekuriteitsuitdaging ontstaan. Hulle besluit toe om die kaartsisteem af te stel en van vingerafdrukke gebruik te maak. Toé eers besef ek hoe “skoon” die kaartsisteem was. Jy ry in, swaai die kaart voor die sensor verby en siedaar alles gaan oop. Nou druk jy jou duim of wysvinger op ŉ glasplaatjie wat jou afdruk neem en probeer herken. Wat gemaak as die ou voor my besig was om KFC in sy motor te eet of selfs in sy neus gegrawe het?!
Dis toé dat ek besef hoe vuil die ou boek-en-pen sisteem was, dadelik is ek gerus gestel. Want as ek die boek-en-pen sisteem oorleef het, nie in die wêreld se gesondste mens verander het met die kaartsisteem nie, dan is die wysvingersisteem nie so erg nie.
Ek ken ook iemand wie se ma nooit vir hom roomys by een van daardie karretjies langs die pad wou koop nie, sy het vir hom gesê die man se hand was dalkies in sy broek net voor hy jou roomys uithaal en dit is net sieslik. Ek wonder of hy ooit besef het dat sy ma net nie wou geld op roomys mors nie.
Wat is kiembewustheid dan anders as ŉ oormatige vrees vir die onbekende?
Meteens klim jy nie meer in publieke swembaddens nie, want netnou het iemand anders ook daarin gepiepie, netnou is die vigsvirus nie bang vir chloor nie, netnou kry jy Hepatitis A en B.
Let mooi op, kieme gee jou siektes, keer dat jy nie effektief kan werk nie, maak dat Gesonde-Gawie jou werk kry. Dit veroorsaak op sy beurt dat jy geld bedel by verkeersligte in spitstyd. Ons moet van kieme ontslae raak want hulle gaan die wêreld oorneem! Hoe verder ons van hulle af bly, hoe beter! Dit laat my aan die advertensie van Domestos dink: “KILLS ALL KNOWN GERMS DEAD” … en die vreemdes wat doodgaan? Morsdood. Of was dit DOOM – “DEADLY KILLING ACTION”
Dalk moet ek my masjiengeweer gaan haal …
All known and unknown germs … dead. Die Sharpville wat ek nooit geken het nie.
Posted in Gedagtes ... and tagged haat,hepatitis,kieme,onkruid,rasse,roltrap,siekte,xenofobie | Lewer kommentaar
Follow die Moukissie on WordPress.com
Die bekoring van F
Swem Jannie, swem!
nog ‘n jaar verby …
2010-09-23 ‘n Gedagte Oranje
2010-08-23 ‘n Gedagte Aanstap Rooies_02_pylvak
Volg hier en bly ingelig
Sleutel jou e-posadres in. Dan word jy deel van hulle wat weer wat hier gebeur.
Sluit aan by 6 ander intekenaars
Follow us. Volg ons. Kliek?
Gedagtes ... Skribbel wat jy net HIER gaan kry Stofpad Langs
Snuffel tussen die letters